ΑΝΩΤΑΤΟ ΔΙΚΑΣΤΗΡΙΟ ΚΥΠΡΟΥ

ΠΡΩΤΟΒΑΘΜΙΑ ΔΙΚΑΙΟΔΟΣΙΑ

i-Justice

Αρ. Αίτησης 170/2023

 7 Δεκεμβρίου 2023

[Χ. ΜΑΛΑΧΤΟΣ, Δ.]

ΑΝΑΦΟΡΙΚΑ ΜΕ ΤΟ ΑΡΘΡΟ 155.4 ΤΟΥ ΣΥΝΤΑΓΜΑΤΟΣ ΚΑΙ ΤΑ ΑΡΘΡΑ 3 ΚΑΙ 9 ΤΟΥ ΠΕΡΙ ΑΠΟΝΟΜΗΣ ΤΗΣ ΔΙΚΑΙΟΣΥΝΗΣ (ΠΟΙΚΙΛΑΙ ΔΙΑΤΑΞΕΙΣ) ΝΟΜΟΥ ΤΟΥ 1964, ΩΣ ΤΡΟΠΟΠΟΙΗΘΗΚΕ

ΚΑΙ

ΑΝΑΦΟΡΙΚΑ ΜΕ ΤON ΠΕΡΙ ΑΝΩΤΑΤΟΥ ΔΙΚΑΣΤΗΡΙΟΥ (ΔΙΚΑΙΟΔΟΣΙΑ ΕΚΔΟΣΗΣ ΕΝΤΑΛΜΑΤΩΝ ΠΡΟΝΟΜΙΑΚΗΣ ΦΥΣΕΩΣ) ΔΙΑΔΙΚΑΣΤΙΚΟ ΚΑΝΟΝΙΣΜΟ ΤΟΥ 2018

ΚΑΙ

ΑΝΑΦΟΡΙΚΑ ΜΕ ΤΗΝ ΑΙΤΗΣΗ ΤΟΥ A. AL. ΜΕ ΔΕΑ [ ], ΗΜΕΡ. ΓΕΝΝΗΣΗΣ [ ] ΓΙΑ ΤΗΝ ΑΔΕΙΑ ΚΑΤΑΧΩΡΗΣΗΣ ΑΙΤΗΣΗΣ ΓΙΑ ΕΚΔΟΣΗ ΠΡΟΝΟΜΙΑΚΟΥ ΕΝΤΑΛΜΑΤΟΣ CERTIORARI

ΚΑΙ

ΑΝΑΦΟΡΙΚΑ ΜΕ ΤΟ ΕΝΤΑΛΜΑ ΕΡΕΥΝΑΣ ΗΜΕΡΟΜΗΝΙΑΣ 20.10.23, ΤΟ ΟΠΟΙΟ ΕΚΔΟΘΗΚΕ ΑΠΟ ΤΟ ΕΠΑΡΧΙΑΚΟ ΔΙΚΑΣΤΗΡΙΟ ΠΑΦΟΥ, ΣΤΗ ΒΑΣΗ ΤΗΣ ΕΝΟΡΚΗΣ ΔΗΛΩΣΗΣ ΤΟΥ Α/ΑΣΤ.4825 Μ. ΧΑΡΑΛΑΜΠΟΥΣ, ΓΙΑ ΕΡΕΥΝΑ ΤΗΣ ΟΙΚΙΑΣ ΤΟΥ ΑΙΤΗΤΗ, ΣΤΗΝ ΟΔΟ [ ] , ΧΛΩΡΑΚΑ, ΠΑΦΟΣ, ΔΥΝΑΜΕΙ ΤΟΥ ΠΕΡΙ ΠΟΙΝΙΚΗΣ ΔΙΚΟΝΟΜΙΑΣ ΝΟΜΟΥ, ΚΕΦΑΛΑΙΟ 155, ΑΡΘΡΑ 27, 28 ΚΑΙ 29

\_\_\_\_\_\_\_\_\_\_\_\_\_\_\_\_\_\_\_\_

*Μ. Νεοφύτου (κα) και Χρ. Χατζηελευθερίου για Μ. Νεοφύτου & Συνεργάτες Δ.Ε.Π.Ε.*

\_\_\_\_\_\_\_\_\_\_\_\_\_\_\_\_\_\_\_\_

**Α Π Ο Φ Α Σ Η**

 **ΜΑΛΑΧΤΟΣ, Δ.**: Ο Αιτητής ζητά άδεια για να καταχωρίσει αίτηση με κλήση για την έκδοση προνομιακού εντάλματος Certiorari για ακύρωση του εντάλματος έρευνας της οικίας του, ημερ. 20.10.2023, που εκδόθηκε από Δικαστή του Επαρχιακού Δικαστηρίου Πάφου, το κατώτερο Δικαστήριο.

Κατά τη συζήτηση της Αίτησης, με δήλωση των δικηγόρων του Αιτητή, ο λόγος που εδράζεται στη θέση ότι το ένταλμα έρευνας εξασφαλίστηκε «*με δόλο και ή απόκρυψη ουσιωδών στοιχείων*» αποσύρθηκε.

Εξέταση των υπόλοιπων λόγων που εκτίθενται στην Έκθεση που συνοδεύει την Αίτηση, με δεδομένο το περιεχόμενο του όρκου που είχε ενώπιον του και μπορούσε να λάβει υπόψη του το κατώτερο Δικαστήριο, οδηγεί στην έγκριση της Αίτησης.

 Είναι επομένως η κατάληξη του Δικαστηρίου ότι οι Αιτητές έχουν καταδείξει εκ πρώτης όψεως υπόθεση και συζητήσιμο ζήτημα ώστε να τους χορηγηθεί η σχετική άδεια για τους υπόλοιπους λόγους που αναφέρονται στην Αίτηση.

 Παρέχεται συνεπώς άδεια στον Αιτητή να καταχωρίσει αίτηση με κλήση για την έκδοση προνοµιακού εντάλµατος Certiorari για την ακύρωση του εντάλματος έρευνας της οικίας του, ημερ.20.10.2023 για τους πιο πάνω λόγους.

 Η αίτηση να καταχωριστεί μέσα σε 5 ημέρες και να επιδοθεί στο Γενικό Εισαγγελέα της Δημοκρατίας, τουλάχιστο 4 ημέρες πριν τη δικάσιμο. Εφόσον καταχωριστεί αίτηση ως ανωτέρω, ο Πρωτοκολλητής να την ορίσει την 19.12.2023 η ώρα 09:00.

 Τα έξοδα της παρούσας Αίτησης θα είναι έξοδα στην πορεία της αίτησης με κλήση.

 Χ. Μαλαχτός, Δ.